કોડીનારના કેરડા ગામના પાટીયા પાસે મંગળવાર પરોઢિયે બાઈક પર નીકળેલા ઉનાના વ્યાજપૂર ગામના શખ્સને પોલીસે શંકાના આધારે અટકાવ્યો હતો. દરમિયાન આ શખ્સના બાઈક પર પ્લાસ્ટીકની બેગમાં કેરીના બોક્સ હોવાનું સ્પષ્ટ થયું હતું. આ છતાં પોલીસે કેરીના બોક્સની ખોલીને ચેક કરતા તેમાંથી રૂ.૯૮.૪૬ લાખની કિંમતની જૂની રદ થયેલી ૫૦૦ અને ૧૦૦૦ની નોટો મળી આવી હતી. જેના પગલે પોલીસે આરોપીની અટકાયત કરી રદ્દ થયેલી નોટોનો જથ્થો કબ્જે કર્યો હતો.